POTRAGA ZA IRAČKIM NAORUŽANJEM. 2/4/03 - 2003-04-02
Američke i britanske trupe prečešljale su razne dijelove zemlje ali sve do sada koalicione snage nisu otkrile zalihe hemijskog ili biol
Specijalne američke snage pretražuju kompleks i sjeveroistočnom Iraku za kojeg se sumnja da je bio teroristički kamp za obuku sa oružjem za masovna uništenja. Američki vojni zvaničnici kažu da je kamp koji je u velikoj mjeri uništen u borbama prošle sedmice možda bio korišten za proizvodnju smrtonosnog otrova ricina. Komandanti američke vojske kažu da je kampom rukovodiila islamska militantna grupa Ansar al-Islam za koju američki zvaničnici kažu da ima veze sa terorističkom mrežom al-Qaide. Kada su vojnici izvršili napad na ovu lokaciju nadali su se da će uhvatiti neke od iračkih boraca kako bi dobili informacije. Kako kaže ovaj neidentifikovani američki vojnik koalicione snage nisu u mogućnosti da zarobe više iračkih vojnika zbog toga što onoga momenta kada se približe irački borci aktiviraju eksploziv kojeg nose pričvršćenog na sebi ili se ubiju bombom. Nakon napada specijalizovani tim biohemičara prečešljao je ruševine tragajući za uzorcima. Sa zaštitnim maskama ušli su u zgradu za koju su sumnjali da je služila kao laboratorija za testiranje oružja. U zgradi su pronašli minobacačke granate i medicinske potrepštine. Ono što nisu našli je dokaz za postojanje zabranjenog iračkog naoružanja. Testovi koji su do sada izvršeni na drugim lokacijama u sjevernom Iraku za koje se sumnjalo da se na njima proizvodilo hemijsko i biološko naoružanje nisu bbili ubjedljivi. Od kad je rat počeo na hiljade vojnika koalicije traga za oružjem za masovno uništenje. Još uvijek ništa nisu pronašli. Ono na šta su najviše nailazili su velike zalihe pušaka, granata i municije. Pronašli su također opremu za zaštitu od hemijskih agensa, gas maske i zalihe atropina, protuotrova za nervni gas. Američki zvaničnici kažu da to dokazuje da Irak ima hemijsko ili biološko naoružanje. Brigadni general Vincent Brooks kaže da koalicione snage ne znaju da li će iračke snage upotrijebiti tu vrstu naoružanja ali da čine sve da spriječe da se to desi. Između ostaloga i napadajući sisteme koji bi ih mogli lansirati u trenutku kada ih pronađemo i napadajući mjesta gdje su oni možda smješteni. Isto tako tragaju za dodatnim informacijama o tome gdje bi se oni mogli nalaziti, ko za njih zna i koalicione snage u vezi sa tim mogu uraditi. Dakle ove akcije su u toku i ostalo je samo da se čeka i vidi šta će se desiti, kaže brigadni general Vincent Brooks. U južnom Iraku marinci su satima pretraživali jedan drugi kompleks tragajući za hemijskim naoružanjem. Ono što su oni pronašli bilo je konvencionalno naoružanje, gas maske i odijela za zaštitu od bioloških agensa. Kako kaže jedan od vojnika koalicije svaku lokaciju na kojoj bi moglo biti uskladišteno naoružanje i koju koalicione snage oslobodeone će je i pretražiti. A ova lokacija je bila poznata kao mjesto na kojem se nalazilo oružje za masovno uništenje. Saddam Hussein je poricao da Irak posjeduje hemijsko ili biološko naoružanje. Međutim zvaničnici američke vojske kažu da očekuju da će koalicione trupe, kako proširuju svoju potragu kroz cijelu zemlju, a posebno kada se nađu bliže Bagdadu, nešto od tog naoružanja pronaći.